Strand speel Hokkie en Rugby teen Chileense Toerspan - Western Cape Cape Town Schools that Rock
2 Aug 2018 | Hockey, Hoërskool Strand, Rugby, Schools, Sports | 0 |
Op Maandagmiddag 30 Julie het die eerste meisieshokkiespan teen ‘n O.17-span, St Johns, van Chilli ‘n wedstryd gespeel. Die wedstryd het in ‘n goeie gees plaasgevind. Dit was ‘n heel nuwe ervaring om die Spaanse taal oral oor die veld te hoor.
Die eindtelling van 1 elk was ‘n goeie weerspieëling van die wedstryd.
Die taalverskil het geensins die meisies teruggehou tydens die onthaal nie en daar is omtrent gesels! Dit bly altyd ‘n goeie ervaring om teen ander lande te speel en die spelers het dit baie geniet.
Die onder 16-rugbyspan het teen ‘n (oorwegend) onder 17-span van St John’s gespeel. Die toerspan het die wedstryd teen ‘n geweldige tempo begin, wat meegebring het dat die tuisspan (wat aanvanklik met grootliks die B-span begin speel het) met dieselfde entoesiasme weggetrek het. Donovan Douman was Strand se driedrukker en Keenan Carelse die suksesvolle doelskopper. Die rustydtelling van 22-7 in die besoekers se guns het met slegs 3 punte vermeerder tot ‘n eindtelling van 25-7, wat ‘n tekenend is van die moedige spel deur die tuisspan.
Die dag se wedstryde is afgesluit met ‘n gesellige funksie in die Kindertrustsentrum, waartydens die spanne geskenkies oorhandig het.
PreviousHoërskool Strand Netbal Nuus
NextKuns- en Kultuurmaand Hoërskool Jan van Riebeeck & Welgemeend
Simon Steyn van Hoërskool DF Malan
Uitstekende krieketnuus van Hoërskool Strand